作者：陈允平
词牌/韵律：摸鱼儿

paragraphs: 过重阳、晚香犹耐，江城风露初峭。
梅花已索巡檐笑，春入数枝红小。
寒恁早。
正帘卷苍云，和气生芝草。
金虬篆袅。
喜人乐丰年，波澄瀚海，星斗焕牙纛。
家山近，游宴十洲三岛。
石桥诗思频绕。
朱颜白发神仙样，谁信玉关人老。
春渐好。
望阊阖天低，咫尺瞻黄道。
祥云缥缈。
看柳色沙堤，莺声禁辇，鸣佩凤池晓。